45  Goude beza bet kinniget en Templ, ar Mabig Jezuz a zistroas dar gêr, da Nazared. Ne dlie ket chom pell eno.  Eur roue kriz ha fallakr, Herodez e hano, a rene neuze war ar Palestin. Gant ar Rouaned Maj en doa klevet edo ganet Mab Doue. Aon a grogas ennañ na lamfe eun deiz ar bugel-se e rouantelez digantañ : setu ma lakeas en e benn e laza. Evit dont a-benn eus e dorfed, e kasas soudarded da laza an holl vugale a oa e Betleem ha tro-war-dro,  adalek daou vloaz ha yaouankoch.  Met eun ael eus an Neñv en em ziskouezas da Josef dre e gousk hag a lavaras dezañ : « Sav, kemer ar bugel hag e Vamm, tech dan Ejipt ha chom eno ken na lavarin dit. Rak Herodez a zo o klask ar bugel evit e laza. »  Tech dan Ejipt. Met eur pennadig bale a zo eus ar Palestin dan Ejipt, heñchou fall ouspenn, laeron warno, hag eur vro chouez spontus da dreuzi eus an eil penn degile.  46  Neus forz. Josef a savas, a gemeras ar bugel hag e vamm hag a  yeas en hent.  Nouzomp ket mat penaoz e tremenas beaj ar Familh Santel. Lavarout a raer koulskoude ez edo ar Werchez Vari war eun azen, ar Mabig Jezuz gañti war he divrech. Bevaraent diwar ar pez o doa kaset gañto hag ivez, hep mar ebet, diwar an aluzen.  Goude diou pe deir sizun bale e tigouezjont en Ejipt.  Kennebeut all a dra a ouzomp diwar-benn buhez ar Familh Santel war zouar an harlu. Josef, moarvat, a gendalchas da labourat war e vicher a galvez hag a chounezas evelse bara e familh.  Mari a rae wardro an ti hag a boanie evit no dije he Mab nag he fried diouer da netra.  Pebez rann-galon oa eviti koulz hag evit Josef beva war zouar ar baianed, a enored warnañ a bep seurt doueou faoz, rak ar Gwir Doue ne oa anavezet gant den ebet.  Pell ez edont diouz o zud, o cherent, o mignoned, pell diouz o bro, diouz Jerusalem, diouz an Templ memañ ennañ an Doue teir gwech santel. Paour oant, dilezet gant an holl, disprijet zoken gant meur a hini. Ha war o diouskoaz e poueze  pounnera samm en doa bet biskoaz pouezet war diouskoaz eun den : diwall ha sevel Mab Doue en em chreat den evit dasprena ar bed.  Kaout ar bugel-se ganto a oa koulskoude evito eul levenez eus ar choueka, hag a roe dezo nerz- kalon awalch evit gouzañv o holl boaniou ha dougen o chroaz.  48  Hag eun dervez eun ael eus an Neñv en em ziskouezas adarre da Josef dre e gousk : « Distro da vro Israël, emezañ, maro eo Herodez. » Josef a sentas war an taol hag a yeas dioustu en hent gant e bried hag e  vab. Met o tigouezout er Jude e klevas e rene warni Arkelaüs, mab da Herodez, ha gant aon na vije hemañ ken kriz hag e dad, Josef a gavas gwelloch mont da chom da Nazared, er Galile. Eno eo e vevas ar Familh Santel, ken sioulik ha tra, epad tregont vloaz bennak.  Evel ma welomp neo ket diboan beva gant Jezuz. Buan eo deuet da wir evit ar Werchez komzou an den koz Simeon : « Eur chleze a chlachar a dreuzo dit da galon. »  A-vech meo ganet he mab setu ma klasker e laza, ma rank mont en harlu  ha gouzañv an naon, ar yenienn, ar seched, hag a bep seurt poaniou.  Met perak an dra-se? Ablamour ma tlie Jezuz dre ar boan skarza ar bed diouz ar peched; ha kement den a fell dezañ mont eun deiz dar baradoz a dle samma ha dougen e groaz.  Ar Werchez ha neo ket bet zoken skeud ar peched war he ene, Hor Salver, ar santelez he-unan, o deus pleget dre garantez evidomp, da lezenn galet al labour hag ar boan...  An hent-se hepken a gas dar baradoz, na glaskomp ket, pecherien mazomp,  kemerout eun hent all.